Berit Andersson

Berit Andersson (født 9. mars 1961 i Trondheim) er en norsk billedkunstner, bosatt i Risør. Hun arbeider i hovedsak med maleri og tegning i et abstrakt formspråk. Hun har utdannelse fra Kunstskolen i Rogaland, Oslo Kunstfagskole og Statens lærerhøgskole i forming. Hun er i tillegg utdannet cand.mag. med fagene filosofi og kunsthistorie fra Universitetet i Oslo«Månedens kunstner» i Sørlandsliv, 7. mai 2013..   

Andersson har en rekke separat- og kollektiv/gruppeutstillinger bak seg. Hun har blant annet deltatt tre ganger på Sørlandsutstillingen (2005, 2007 og 2008), Høstutstillingen og Agderbiennalen (2007). I forbindelse med 100-årsjubileet for kvinners stemmerett, deltok Berit Andersson på jubileumsutstillingen «Med kunsten som stemme» på Lindvedske hus i Arendal i mai 2013Heidi Arild: «Motstand og mykhet» i Agderposten, s. 16-19, 3. mai 2013..

I 2004 hadde Risør kunstforening en separatutstilling med Andersson, i samarbeid med lyriker og stuntpoet Triztán Vindtorn som skrev og leste diktet «Rød Gul Blå». Diktet var skrevet som en hyllest til kunstnerens malerier. Samme dikt ble framført av Bjørn Floberg på en annen separatutstilling med Andersson i Oslo Prosjektrom i 2010, der hun deltok med malerier fra perioden 2005–2009Tore Myrberg: «Egen utstilling i Oslo» i Aust-Agder blad, 19. februar 2010.. 

Berit Andersson har medlemskap i Norske kunsthåndverkere Agder (NBK-Agder) og Landsforeningen Norske Malere (LNM). I tidsrommet 2005–2008 var hun styreleder i NBK-AgderBjørg Bøe: «Kunstnerne viser seg fram» i Fædrelandsvennen, 5. mai 2007..

 Referanser 

Kategori:Norske billedkunstnere
Kategori:Norske malere
Kategori:Personer fra Trondheim kommune
Kategori:Kvinnelige malere
Kategori:Fødsler i 1961